Document ID: 31986L0299

*****
ΤΕΤΑΡΤΗ ΟΔΗΓΙΑ ΤΗΣ ΕΠΙΤΡΟΠΗΣ
της 3ης Ιουνίου 1986
που τροποποιεί το παράρτημα της οδηγίας 74/63/ΕΟΚ του Συμβουλίου περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές
(86/299/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 74/63/ΕΟΚ του Συμβουλίου της 17ης Δεκεμβρίου 1973 περί καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6,
Εκτιμώντας:
ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο του παραρτήματος θα πρέπει να προσαρμόζεται συνεχώς στην εξέλιξη των επιστημονικών ή τεχνικών γνώσεων·
ότι οι συμπληρωματικές ζωοτροφές κατά το μέτρο κατά το οποίο δεν υπάρχουν ιδιαίτερες διατάξεις ως προς αυτές, δεν μπορούν να περιλαμβάνουν λαμβάνοντας υπόψη την προβλεπόμενη διάλυση για τη χρησιμοποίησή τους, περιεκτικότητες για τις ανεπιθύμητες ουσίες και προϊόντα μεγαλύτερες από τις περιεκτικότητες που καθορίζονται στο παράρτημα της οδηγίας για τις πλήρεις ζωοτροφές ·
ότι φάνηκε πως η παρατήρηση του κανόνα αυτού δεν επέτρεπε πάντοτε να εγγυηθούν με την τήρηση των μεγίστων ανωτάτων ορίων περιεκτικότητας που προβλέπονται για τις πλήρεις ζωοτροφές στην περίπτωση κατά την οποία οι συμπληρωματικές ζωοτροφές συμμετέχουν στην ημερήσια μερίδα άλλων ζωοτροφών που οι ίδιες είναι μολυσμένες·
ότι θα πρέπει εφεξής να περιοριστεί η παρουσία ορισμένων ανεπιθύμητων ουσιών και προϊόντων στις συμπληρωματικές ζωοτροφές με τον καθορισμό των καταλλήλων ανωτάτων ορίων περιεκτικότητας·
ότι τα μέτρα που προβλέπονται την παρούσα οδηγία είναι σύμφωνα με την γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 74/63/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ το αργότερο στις 31 Δεκεμβρίου 1987 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1. Πληροφορούν γι' αυτό αμέσως την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 3 Ιουνίου 1986.

Labels: 20
6